এছাড়াও গণফোরামের পক্ষ থেকে সাত দফা লিখিত প্রস্তাবও দেয়া হয়েছে বিএনপির নেতাদের। গণফোরামের নির্বাহী সভাপতি অ্যাডভোকেট সুব্রত চৌধুরী এসব শর্তের কথা স্বীকার করলেও বিএনপির স্থায়ী কমিটির সদস্য ড. খন্দকার মোশাররফ হোসেন ইনকিলাবকে জানান, ড. কামাল হোসেনের এ ধরণের কোনো শর্তের কথা তিনি বা তারা জানেন না। দেশে গণতন্ত্র ও আইনের শাসন প্রতিষ্ঠা, জনগগণের ভোটের অধিকার রক্ষায় সব দলের অংশগ্রহণে আগামীতে একটি অবাধ, সুষ্ঠু ও গ্রহণযোগ্য নির্বাচনের বিকল্প নেই। এ জন্য বিভিন্ন দাবিতে বিএনপির সঙ্গে জোট গঠনে আপত্তি নেই প্রখ্যাত আইনজীবী ড. কামাল হোসেনের। তবে বিএনপিকে শর্তগুলো মেনে চলতে হবে।